Rakennustapaseloste, asunnot

**Rakenteet**

Asuinrakennukset ovat betonirunkoisia.

Rakennukset perustetaan paaluanturoiden varaan. Alapohjat ovat ontelolaattarakenteiset. Välipohja- ja yläpohjarakenteet ovat ontelolaattarakenteiset.

Yläpohjan lämmöneristeenä on villaeriste. Vesikattona on lapekatto, jonka katteena on bitumikermi ja viherkatto.

###### Julkisivut

Ulkoseinät ovat pääosin tiilen päälle ohutrapattuja seiniä, ko. kohdilla lämmöneristeen sisäpuolinen seinä on betonirakenteinen. Muut materiaalit ovat määrältään vähäisiä. Julkisivujen materiaalit sekä alueet on osoitettu julkisivupiirustuksissa.

###### Parvekkeet

Osassa asunnoista (asuntotyypit 45,5 m², 48,5 m², 62,0 m², 63,0 m²) on parveke. Parvekkeet ovat katettuja. Parvekkeiden kaiteet ovat pääosin metallikehyksisiä lasikaiteita. Parvekkeiden kaidelasi on kirkas julkisivupiirustusten mukaan. Parvekkeissa on kirkaslasitus.

Osassa asunnoista ( asuntotyypit 38,5 m², 39,0m²) on ns. ranskalainen parveke.

Pohjapiirustuksista ilmenee parveketyyppi.

###### Väliseinät

Asuntojen väliset kantavat seinät ovat betoni-rakenteiset. Märkätilojen seinät ovat kipsilevyrakenteisia. Kevyet väliseinät ovat pääosin metallirankaisia kipsilevyseiniä.

###### Ikkunat ja ovet

Ikkunat ovat pääosin 3-lasisia sisään aukeavia puualumiini-ikkunoita, joiden uloin puite ja ulkokarmin pinta on polttomaalattua alumiinia. Parvekkeiden ovet ovat lasiaukollisia puuovia, joiden ulkopinta on alumiini-verhoiltu ja polttomaalattu kuten puuikkunoiden. Kaikissa ikkunoissa on valkoiset sälekaihtimet. Parvekkeen ovissa sälekaihtimet ovat pinta-asennettuja. Osassa ikkunoita on ns, auringonsuojalasit. Ko. lasien kirkkausaste on erilainen kuin normaali-ikkunoiden.

Väliovet ovat valkoisia tehdasmaalattuja laakaovia.

###### Lattiat

Eteisissä, olohuoneissa, makuuhuoneissa ja keittiöissä on lautaparketti. Kiintokalusteiden alle ei parkettia asenneta. Kylpyhuoneissa on laatoitus. Tilojen yksilöidyt lattiapinnoitteet löytyvät muutostyöoppaasta.

###### Seinät

Seinät ovat pääosin maalattuja. Maalausta ei uloteta kalusteiden taakse. Keittiöissä työpöytien ja ylä-kaappien välit on laatoitettu. Kylpyhuoneiden seinät ovat kauttaaltaan laatoitetut. Laattatyypit kts. muutostyöopas.

###### Katot

Asuinhuoneiden katoissa on pääosin ruiskutasoitus. Alas lasketuissa katoissa sekä koteloissa tai vastaavissa paikoissa on tasoitus ja maalaus. Kylpyhuoneiden katot paneloidaan.

###### Saunat

Osassa asuntoja on sauna vakiona pohjapiirustusten mukaan. Tilojen pinnoitteet löytyvät muutostyöoppaasta

###### Kalusteet

Keittiökalusteet ja komerot ovat tehdasvalmisteisia, vakiomallisia kalusteita. Keittiökaappien ovet ovat vakiomallistoa, muutostyöopas. Työpöydät ovat laminaatti-pintaisia, vakiosävyisiä tasoja. Keittiön pesualtaat ovat työpöytään upotettuja malleja, ruostumatonta terästä. Makuuhuoneiden ja eteisten komeroiden ovet ovat kalustesuunnitelman mukaiset.

Eteisen komeroissa on peililiukuovet pohjapiirustusten mukaan. Kylpyhuoneissa olevat, kalustekaavioissa esitetyt, yksilöidyt kaapit ovat vakiomallisia suunnitelmien osoittamassa laajuudessa.

###### Koneet ja laitteet

Asunnoissa on keraaminen liesitaso ja erillinen kalusteuuni, astianpesukone ja jääkaappi-pakastin-yhdistelmä sekä ilmanvaihto-järjestelmään soveltuva liesikupu. Pääosin kylpyhuoneissa on liitännät ja tilavaraukset pyykinpesukoneelle ja kondensoivalle kuivausrummulle (ei hormiliitäntää). Tarkemmat kalustesuunnitelmat on esitetty kalustekaavioissa ja muutostyöoppaassa.

###### Ilmanvaihto, lämmitys ja vesi

Asunnoissa on huoneistokohtainen LTO-laite (kiinteistön sähkönmittaus).. Asuntojen lämmityksenä on termostaatein ohjattu vesikiertoinen patterilämmitys, joka on liitetty kaukolämpö-verkostoon. Kylpyhuoneissa on ns. sähköinen lattian mukavuuslämmitys (asunnon sähkönmittaus). Osassa pesuhuoneita on vesikiertoinen patteri, jotka on esitetty kph-kaavioissa. Asunnot on varustettu huoneistokohtaisella vedenmittauksella, ei kaukoluentaa.

###### Muut järjestelmät

Antennijärjestelmänä on kaapelitelevisio. Asunnot varustetaan tiedonsiirron mahdollistavalla laaja-kaistaisella tietoliikennekaapeloinnilla. Asunto-kohtainen internet-liittymä on yhtiössä valmiina (10 Mbit). Asukkailla on mahdollisuus tehdä sopimus lisätehosta liittymään suoraan operaattorin kanssa.

###### Piha-alueet ja paikoitus

Piha-alueet ja istutukset tehdään erillisen suunnitelman mukaan. Osa autopaikoista sijaitsee autohallissa, johon on yhteys kellarikerroksen kautta sekä osa sijaitsee LPA-alueella.

Autopaikoissa on autolämmityspiste.

**Kohteen rakenteita ja materiaaleja voidaan vaihtaa perustellusta syystä toisiin samanarvoisiin. Ostajan on tutustuttava lopullisiin myyntiasiakirjoihin viimeistään kauppakirjan allekirjoituksen yhteydessä**.